NaiveNeuron/SloPal huggingface dataset:
P. Paška, predseda NR SR: (2008-03-26):
Ešte predtým, ako pristúpime k programu, poprosím techniku, pravdepodobne je zle nastavená zvuková aparatúra. Ja síce tu vzadu počujem, ale vidím, že kolegyne a kolegovia namietajú zlú zrozumiteľnosť. Vieme s tým niečo urobiť? Je to lepšie? Dobre, ďakujem pekne. Takže pre tých, ktorí nepočuli, ešte raz pekné príjemné popoludnie a vítam vás a zároveň otváram rokovanie 20. schôdze Národnej rady. Poprosím vás, aby sme sa odprezentovali a zistili, či sme uznášaniaschopní. (Hlasovanie.) Prítomných je 129 poslancov. Konštatujem, že môžeme otvoriť rokovanie 20. schôdze, lebo sme uznášaniaschopní. Na tejto schôdzi budú overovateľmi páni poslanci Ján Chrbet a pán poslanec Peter Gabura. Ich náhradníkmi budú poslanci Ján Richter a pani poslankyňa Anna Szögedi. O ospravedlnenie svojej neúčasti požiadali písomne páni poslanci Micheľ, Mikloško, Nagy a pán poslanec Švidroň. Návrh programu 20. schôdze je rozdaný v poslaneckých laviciach a rokovali sme o programe aj v poslaneckom grémiu 17. marca. Chcem vás upozorniť na to, že niektoré body programu sú navrhnuté tak, aby sa prerokovávali v konkrétny čas a deň. Ešte počkáme na chvíľu slávy a potom vás poprosím znovu o pozornosť. Pán poslanec Galbavý (smiech), reklama na... Poprosím venovať pozornosť aj programu. Ešte raz. Niektoré body programu sú navrhnuté na základe dohody alebo požiadaviek príslušných rezortov tak, aby sme ich prerokovávali v konkrétny deň. Chcem vás upozorniť, že na rozdiel od návrhu programu, keďže došlo k určitému nedorozumeniu pri návrhu uznesenia, v ktorom dochádza k zmenám v preobsadení jednotlivých výborov a stálych delegácií, dohodli sme sa s pani poslankyňou a pani predsedníčkou klubu KDH, že budeme rokovať o tomto bode zajtra o 9.00 hodine tak, aby sme sa mohli ešte dnes stretnúť v poslaneckom grémiu a upresniť niektoré detaily, ktoré súvisia so zmenami po odchode niektorých pánov poslancov z klubu Kresťanskodemokratického hnutia. Ešte predtým, ako dám možnosť, samozrejme, zmeniť program, vás chcem informovať, že správu o efektívnosti využívania štrukturálnych fondov a Kohézneho fondu uvedie pán predseda Najvyššieho kontrolného úradu pán Jasovský a návrh strategických zámerov činnosti Sociálnej poisťovne uvedie generálny riaditeľ Sociálnej poisťovne. Na to, aby mohli v pléne vystúpiť, je potrebný váš súhlas. Pokiaľ nebudete mať námietky, tak vaše vyslovenie súhlasu s návrhom programu bude znamenať aj vyslovenie súhlasu pre vystúpenie týchto pánov. A teraz pristúpme k návrhu samotného programu. Ešte jedna informácia. Bod 20 z programu, je to tlač 567, pán poslanec Burian ako navrhovateľ vzal späť, takže tlač 567, ktorá bola poslanecká novela, pán poslanec Burian ako navrhovateľ vzal späť, takže nebude predmetom schvaľovania. Takže teraz vás poprosím, dámy a páni, o vaše pripomienky a návrhy k programu, tak ako ste ho dostali do poslaneckých lavíc. Pravdepodobne ešte pán poslanec Rafaj. Ešte niekto? Pán poslanec Janiš. Poprosím vás, ak ešte má niekto chuť doplniť program, pán poslanec, pán predseda Mečiar. Ďakujem pekne. Takže ako prvý s návrhom pán poslanec Palko.
Gyimesi, György, poslanec NR SR (2021-07-01):
Áno. Pokiaľ ide o vakcínu Sputnik, nechcem sa vracať k celej genéze jej dovozu, resp. ku všetkému tomu, čo sa udialo, prečo to dopadlo tak, ako to nakoniec dopadlo. V tejto súvislosti za účelom odstránenia akýchkoľvek pochybností, či Slovenská republika môže nevyužité vakcíny predať, alebo darovať, by som rád predniesol jeden ďalší pozmeňujúci návrh k tomuto istému zákonu, ktorý by som práve teraz predniesol. Pozmeňujúci návrh poslanca Národnej rady Slovenskej republiky Györgya Gyimesiho k vládnemu návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov, je to tlač 600. Čl. I sa dopĺňa tretím bodom, ktorý znie: „3. V § 36c ods. 3 prvej vete sa za slová „šírenia pandémie“ vkladajú slová „vrátane predaja alebo darovania liekov, alebo zdravotníckych pomôcok do zahraničia“.“ Skončil som, pán predsedajúci. Ďakujem za pozornosť.
Miškov, Juraj, poslanec NR SR (2015-06-24):
Ďakujem veľmi pekne. Ja by som sa tiež chcel pripojiť a poďakovať kolegovi Šebejovi za jeho príspevok do diskusie. Je to naozaj veľmi vzácny hlas v tejto snemovni, pretože informácie, ktoré poskytol vo svojom príspevku, svedčia o tom, že má aj kritický pohľad na vec, že má problematiku naozaj veľmi dobre naštudovanú, a ja som sám bol prekvapený niektorými konkrétnymi informáciami, ktoré som nemal. Bodaj by sa množstvo týchto informácií, ktoré poskytol pán poslanec Šebej, dostalo aj na verejnosť a do médií na to, aby nejakým spôsobom rozriedili tú jednoliatosť alebo názorovú jednoliatosť, ktorej sme často svedkami. Prial by som si, aby táto poslanecká snemovňa mala viac takýchto Šebejov, viac hlasov, ktoré dokážu trpezlivo vysvetľovať, viac hlasov, ktoré dokážu apelovať na ľudskosť, empatiu a súcit. Niekedy sa mi zdá, že slovenský parlament a poslanci sú všetci, alebo sa stali všetci veľmi rýchlo expertami na migračnú politiku, na utečencov a krížom-krážom predkladajú návrhy, za ktoré alebo za niektoré z nich by sa možno nemuseli hanbiť ani tí, ktorí v sobotu pochodovali Starým Mestom. Čiže ešte raz, pán kolega Šebej, veľmi pekne ďakujem. Teším sa, že v tejto poslaneckej snemovni zaznievajú takéto názory, ktoré ako keby zvýrazňovali alebo dopĺňali takú tú nejakú mužskú črtu, ktorú všetci v sebe máme. Ja som cítil v tom vašom prejave aj tú mäkkosť, aj tú ženskosť a naozaj veľmi pekne ďakujem.
Pellegrini, Peter, predseda NR SR (2015-10-01):
Ďakujem pekne. Dávam teraz slovo pánovi poslancovi Mikušovi, aby vystúpil za navrhnutý gestorský výbor pre hospodárske záležitosti. Nech sa páči. Pán kolega, zaujmite miesto pre navrhovateľa, ešte túto formalitu musíme spraviť, nech sa páči.
Zmajkovičová, Renáta, podpredsedníčka NR SR (2012-11-30):
Pán poslanec Šuca.
Grausová, Natália, poslankyňa NR SR (2019-06-26):
Áno, ďakujem ti, Milan. Ja by som len toľko, že chcela vysloviť nádej, že poslanci prítomní v tejto rokovacej miestnosti, keď budú hlasovať, tí, ktorí majú plné ústa slov o kradnutí, o zlodejoch a, ja neviem, o rozkrádaní, tak ja dúfam, že títo poslanci by mali určite tento návrh podporiť. Ďakujem.
P. Miššík, poslanec: (2004-12-01):
Predseda Národnej rady Slovenskej republiky rozhodnutím z 23. novembra 2004 pod č. 969 pridelil na prerokovanie zákon z 2. novembra 2004, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 967), Ústavnoprávnemu výboru Národnej rady Slovenskej republiky. Ústavnoprávny výbor 29. novembra 2004 na svojej 79. schôdzi prerokoval vrátený zákon s navrhnutou zmenou v čl. I, kde v bode 30 sa v § 45 ods. 3 text tretej vety a štvrtej vety nahrádza vetou, ktorá znie: „Národná rada volí členov výboru pre vyšetrenie vecí verejného záujmu na základe princípu pomerného zastúpenia politických strán a politických hnutí v Národnej rade.“ Výbor neprijal platné uznesenie, nakoľko návrh nezískal potrebný súhlas nadpolovičnej väčšiny všetkých poslancov výboru podľa § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov v spojení s čl. 84 ods. 3  Ústavy Slovenskej republiky. Podľa § 90 ods. 5 potom bude treba, aby Národná rada hlasovala osobitne o pripomienke pána prezidenta a osobitne o zákone ako o celku. Pán predseda, prosím, otvorte rozpravu.
Glváč, Martin, podpredseda NR SR (2017-02-14):
Pán poslanec Fecko.
Jurinová, Erika, podpredsedníčka NR SR (2015-06-24):
Pani poslankyňa Gibalová.
Majerský, František, poslanec NR SR (2024-05-09):
Ďakujem, pán podpredseda, za slovo. Tomáš, ja ťa rád počúvam, lebo naozaj v zdravotníctve máš čo povedať a si človek, ktorý sa naozaj vyzná vo veľa, veľa sektoroch v zdravotníctve a máš naozaj prehľad širokospektrálny. Tvoj pohľad na zdravotníctvo, ako si ho teraz predniesol, je, bohužiaľ, smutný, naozaj je veľmi smutný a budem s tebou v 90 % súhlasiť. Nebudem súhlasiť v jednej veci, a to je štátne zdravotníctvo. A nehovorím to kvôli tomu, že nemáš pravdu, lebo presne takto štát funguje, ako si ho opísal. Ale ja si naopak myslím, že štát by bol dobrý gazda, keby sa každý polrok-rok nemenili vo fakultných, štátnych organizáciách riaditelia. Nebolo to bez vízie, aby tí riaditelia naozaj mali oporu, že tam nie sú len dočasne, aleže tam budú, môžu byť aj 8-10 rokov. Lebo tých kvalitných ľudí, ktorí majú prísť do štátneho sektora, nie je veľa. Tomáš, ty sám dobre vieš, že ich nie je veľa. A ak sa už niekto v tejto krajine odhodlá, že ide robiť do štátneho sektora, tak si tak v hlave prepočítava, že koľko tam vlastne bude. Budem tvrdý, budem robiť zmeny, budem tam polroka. Budem dobrý, nebudem robiť nič, budem tam dva roky, budem tam tri. Čiže v tom ja vidím problém v štátnom zdravotníctve, že tí ľudia, ktorí tam chodia robiť manažérov, riaditeľov, nemajú dlhú víziu a v tomto keď, naozaj keby sme mali, tak ako to má v súkromnom sektore to fungovať, že tí riaditelia tam sú roky a môžu budovať svoj tím a svoju víziu, tak by sme aj štátne zdravotníctvo posunuli ďalej. Lenže to nemôže fungovať tak, že príde nový minister a 15 ľudí vymení bez dôvodu. Príde ďalší minister a vyhodí 20 ľudí bez dôvodu, lebo ten bol v SaS-ke, ten bol v OĽANE, ten neviem, kde bol. Ale nikto sa nepozerá vôbec na to, že ten človek, čo urobil, aký je manažér a aký je schopný. Lebo každý z nás je niekoho nominant, veď v tejto krajine to inak fungovať ani nemôže.
Gabániová, Darina, poslankyňa NR SR (2013-06-26):
Pani poslankyňa, deformujúci spôsob normalizácie našej spoločnosti neviedol k vytvoreniu štandardnej zdravej reality. A tak nefunguje zdravá súťaž, tak musíme prijímať zákony, ktoré, bohužiaľ, korigujú to, čo bolo zlé. A od takých, od ktorých očakávame efekt, kvôli ktorému to robíme, aby sa zachovala kvalita jedinca, aby, aby bola proste tá výuka kvalitná.
Laurenčík, Milan, podpredseda NR SR (2021-06-22):
Ďakujem, pán poslanec, na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ako prvý vystúpi pán poslanec Tomáš Šudík, nech sa páči.
P. Hrušovský, predseda NR SR: (2004-11-30):
Nech sa páči, pán poslanec Mikloško.
Luščíková, Darina, poslankyňa NR SR (2023-12-14):
Ondrej, ja ti rovnako ďakujem za tvoj prejav ako tu všetci predchádzajúci rečníci. Tvoje slová ma vždy prinútia sa zamyslieť a pozerať na veci do hĺbky. Ondrej, máš úplnú pravdu opatrenia lex konsolidácia sú opatreniami, ktoré neponúkajú budúcnosť, neozdravujú financie, neriešia skutočné problémy ľudí na Slovensku, dokonca ani problémy dôchodcov, na ktorých sa toľko spolieha vládna koalícia a ktorým podsúva nepriateľov, ktorí však nie sú ich skutočnými nepriateľmi. Dôchodcovia sa nechcú hnevať na svoje deti, na svoje vnúčatá, ktoré za lepším vzdelávaním a často za lepším životom, za lepšími možnosťami, za lepšou spoločenskou atmosférou odchádzajú do zahraničia. Nechcú sa hnevať na svojich najbližších, ale sú nahnevaní a smutní. A preto sa hnevajú na toho alebo na to, čo im predhadzuje vládna koalícia dlhodobo. Je to zlá Európska únia, sú to progresívni a liberálni politici, mimovládky. Tie deti však neodchádzajú na počudovanie na Východ, odchádzajú na ten škaredý Západ, ktorý nám podľa mnohých predstaviteľov koalície škodí a diktuje, čo máme na Slovensku robiť lepšie. A, paradoxne, sa progresívni liberáli ako my v Progresívnom Slovensku na budúcnosť vašich detí zameriavame. A čo je naozaj zvláštne, tak často sú to mimovládky, ktoré ako jediné na sklonku života dôchodkom skutočne pomáhajú. A čo je ďalší paradox, ten Západ nám na Slovensko dáva aj peniaze na to, aby nám vytiahlo z toho ekonomického marazmu, ktorému tu čelíme, a na tieto peniaze sa vo svojom vládnutí spoliehate, spoliehate sa na to, že vám tieto finančné prostriedky Európskej únie vytrhnú z biedy regióny a popasujú sa s chudobou. Takže naozaj to považujem za farizejstvo aj celý, aj celý lex konsolidácia, pretože nepozeráte na budúcnosť. Ďakujem.
Budaj, Ján, poslanec NR SR (2019-01-29):
Vy veľmi extenzívne si vykladáte teda rokovací poriadok a slobodu poslanca vyjadriť sa... (Prerušenie vystúpenia predsedajúcim.)
Baránik, Alojz, poslanec NR SR (2017-12-13):
Ďakujem pekne. Ďakujem, kolegyňa Zemanová, za super pohľad na túto problematiku. Ale zároveň by som sa chcel zastať pána ministra, pretože je pravda, že pán minister v jeho postavení jednoducho nemôže riešiť takéto dlhodobé pohľady na ekonomiku, on je súčasťou – a možnože aj nerád – tej skupiny, ktorú zaujímajú len krátkodobé výsledky, ktorú zaujímajú len krátkodobé výsledky, riešenia, ktoré sú z pohľadu dlhodobých výhľadov ekonomiky pre nich nezaujímavé, pretože oni podľa mňa vychádzajú z toho, že po nás potopa. Je to jasné, je to jasné najmä z tých príkladov, ktoré si aj uviedla, ako je to alobalové uhlie a tak ďalej, to je jasné, že im je to proste jedno, že urobia škody za stámilióny len preto, aby si niekto mohol ukradnúť tých pár desiatok miliónov. A myslím si, že pán minister pri najlepšej vôli s týmto prístupom jednoducho nič nie je schopný urobiť, pretože on je tam dosadený ako, pripúšťam, kvalifikovaný odborník preto, aby vedel udržať ten glanc toho celého systému, ale nie na to, aby ten systém zmenil.
Glváč, Martin, podpredseda NR SR (2019-09-19):
Ďakujem. Dávam slovo spravodajkyni, ktorú určil navrhnutý gestorský výbor pre kultúru a média, poslankyni Renáte Kaščákovej. Nech sa páči, pani poslankyňa.
P. Hrušovský, podpredseda NR SR: (2001-09-11):
návrh vlády na skrátené legislatívne konanie o vládnom návrhu zákona o majetku vyšších územných celkov, ktorý prerokúvame ako tlač 1165. Súčasťou návrhu je aj návrh uznesenia Národnej rady. Pani ministerka, nech sa páči, máte slovo. M. Machová, ministerka pre správu a privatizáciu národného majetku SR: Ďakujem veľmi pekne. Vážené panie poslankyne, vážení páni poslanci, predkladám na rokovanie Národnej rady Slovenskej republiky návrh na skrátené legislatívne konanie o návrhu zákona o majetku vyšších územných celkov. Vládny návrh zákona o majetku vyšších územných celkov nadväzuje na postavenie vyšších územných celkov zakotvené v ústavnom zákone č. 90/2001 Zb., ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Vládny návrh zákona o majetku vyšších územných celkov je jedným zo zákonov bezprostredne súvisiacich s reformou verejnej správy. Vyššie územné celky budú na úsekoch podľa osobitných zákonov vykonávať pôsobnosti vrátane rozhodovacích, pričom v niektorých prípadoch pôjde o prenesený výkon štátnej správy. Na výkon prenesených kompetencií je nevyhnutné, aby vyššie územné celky súčasne nadobudli aj majetok, ktorý im bude slúžiť na tento účel. Budú teda rozhodovať aj o základných právach a slobodách fyzických a právnických osôb a to je dôvodom na zabezpečenie aspoň minimálnej legisvakancie nielen zákona o prechode niektorých pôsobností z orgánov štátnej správy na obce a na samosprávne kraje, ale aj zákona o majetku vyšších územných celkov. V záujme toho, aby od 1. januára 2002 mohli obce a samosprávne kraje napĺňať svoje kompetencie, a v záujme zabránenia možného ohrozenia základných ľudských práv a slobôd vláda Slovenskej republiky navrhuje podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, aby Národná rada Slovenskej republiky schválila návrh na skrátené legislatívne konanie o vládnom návrhu zákona o majetku vyšších územných celkov. Ctená poslanecká snemovňa, prosím o podporu tohto vládneho návrhu. Ďakujem.
Fecko, Martin, poslanec NR SR (2014-12-09):
Ďakujem pekne. Pán predsedajúci, pán navrhovateľ, kolegyne, kolegovia, dovoľte, aby som predniesol spravodajskú správu. V súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona, ktorú máme pod tlačou 1250. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom do 32 dní od prerokovania návrhu zákona v Národnej rade v prvom čítaní. Pán predsedajúci, skončil som. Otvorte rozpravu k tomuto bodu programu.
Danko, Andrej, predseda NR SR (2018-06-21):
Poslankyňa Dubačová.
Bugár, Béla, podpredseda NR SR (2017-06-15):
Pán poslanec Vašečka, môžte reagovať, nech sa páči.
B. Bugár, podpredseda NR SR: (2005-05-25):
(Hlasovanie.) Prítomných 135, za 88, zdržalo sa 47 poslancov. Bod 3 sme schválili. Nech sa páči. E. Dolník, poslankyňa: Ďalší je bod 4.
T. Cabaj, podpredseda NR SR: (2009-06-17):
Prerušujem rokovanie o tomto bode programu. Pán minister, ďakujem za uvedenie balíka návrhov zákonov. Panie poslankyne, páni poslanci, budeme pokračovať podľa schváleného programu a ďalším bodom programu je prvé čítanie o vládnom návrhu zákona o štátnej službe a o zmene a doplnení niektorých zákonov . Vládny návrh zákona má parlamentnú tlač 1109. Návrh na jeho pridelenie na prerokovanie výborom je v rozhodnutí č. 1133. Vládny návrh zákona z poverenia vlády predloží pani ministerka práce, sociálnych vecí a rodiny Slovenskej republiky pani Viera Tomanová. Pani ministerka je tu v Národnej rade? (Odpovede z pléna.) Takže vyhlasujem krátku prestávku, po vzájomnej dohode je päťminútová prestávka. (Prestávka.) (Po prestávke.)
Lipšic, Daniel, poslanec NR SR (2014-12-09):
Ja len možno jedno, jedno doplnenie alebo námet. Totižto nie je vôbec neobvyklé v iných právnych systémoch, aby prípady, kedy je porušený predpis, právny predpis o konflikte záujmov, bol stíhateľný trestnoprávne. Inými slovami, a čo už naozaj potom je mimo takpovediac parlamentnej väčšiny, ak niekto úmyselne zamlčí svoje príjmy v majetkovom priznaní rovnako, ako keď niekto zamlčí svoje príjmy v daňovom priznaní, je to trestný čin, aby takéto konanie bolo trestným činom. Lebo v takom prípade by sme vzali tú kontrolnú funkciu Národnej rade, ktorá v tomto naozaj nie je celkom nezávislá, kde vždy vládna väčšina má v pléne väčšinu z povahy veci a z definície. Čiže aj to sa mi zdá byť riešenie, ktoré by bolo rozumné a je štandardné. Nemusíme vymýšľať nejaké osobitné druhy konaní, ktoré inde vo svete neexistujú. Netreba vymýšľať znovu koleso. Sú štandardné princípy, ktoré fungujú a fungujú v krajinách dobre. Znovu poviem druhú poznámku, že samozrejme závisí aj od celkovej funkčnosti orgánov činných v trestnom konaní. Ale to už by samozrejme, že bolo na dlhšiu diskusiu.
Jurinová, Erika, podpredsedníčka NR SR (2014-10-29):
Týmto vyhlasujem rozpravu za skončenú. Pýtam sa pána navrhovateľa, či sa chce vyjadriť k rozprave. Nech sa páči, máte slovo.
Fico, Robert, predseda vlády SR (2015-02-05):
Ďakujem pekne. Vážený pán predseda Národnej rady, vážená Národná rada, vážení členovia vlády Slovenskej republiky, dovoľte mi, aby som podľa rokovacieho poriadku Národnej rady z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Neprítomný je pre práceneschopnosť podpredseda vlády pre investície Ľubomír Vážny a zastupuje ho podpredseda vlády a minister vnútra Robert Kaliňák. Na zahraničnej pracovnej ceste je minister obrany Martin Glváč, zastupuje ho minister spravodlivosti Tomáš Borec a na pracovnej ceste je aj minister školstva, vedy, výskumu a športu Juraj Draxler, zastupuje ho minister kultúry Marek Maďarič. Pán predseda, som pripravený na otázky pánov poslancov a paní poslankýň odpovedať, nech sa páči.
Šimečka, Michal, podpredseda NR SR (2024-06-26):
Ďakujem. Ďalší v rozprave vystúpi pán poslanec Mikulec, nech sa páči.
Potocký, Milan, poslanec NR SR (2022-10-05):
Ja doplním poslanca Gyimesiho, že návrh tohto zákona, to nejde len o nejaký politický rozmar predkladateľov, ale naozaj na Slovensku je veľká skupina ľudí, ktorým sa nepáči, ak sú takéto symboly sexuálnych menšín vešané na štátne budovy. Ja vám uvediem aj príklad, keď raz bol deň, nedávno, deň otvorených dverí v Národnej rade a prišli niektorí obyvatelia Slovenska tak na Hrad a boli tam z niektorých kancelárií vyvesené vlajky LGBTI, títo ľudia, sa im to nepáčilo, že vlastne na takýchto miestach sú tieto vlajky vyvesené. A ja si myslím, že treba akceptovať, Slovensko je prevažne kresťanské a konzervatívne, je to proste fakt. Ja som to už hovoril aj niekedy v predchádzajúcich rozpravách, si vezmete, na Slovensku máme len jeden liberálny dom, ten je v Bratislave. Ale máme vyše 3 700 obcí a miest a v každom je nejaký kostol. A tieto kostoly sú každú nedeľu plné tisíckami ľudí a veriacich. A my hájime záujmy týchto ľudí. Takže treba to tiež rešpektovať. Ďakujem.
Jurinová, Erika, podpredsedníčka NR SR (2013-06-17):
Pán poslanec, prehrajte si ešte raz to, čo som povedala počas rozpravy. (Reakcia z pléna.) Pán poslanec Hraško s procedurálnym.
Jurinová, Erika, podpredsedníčka NR SR (2013-10-24):
Pán poslanec Raši.
Kollár, Boris, predseda NR SR (2021-06-17):
Hlasujeme o bodoch 1 až 7. Prosím, prezentujeme sa a hlasujeme. (Hlasovanie.) Prítomných 126 poslancov, za 86, proti 14, zdržalo sa 26. Uvedený návrh sme schválili.
Jurinová, Erika, podpredsedníčka NR SR (2014-02-11):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Blaha.
Kalmárová, Viera, poslanec NR SR (2024-02-27):
Ďakujem za slovo. Viete, urobiť úmyselnú chybu je buď hlúposť, alebo zlomyseľnosť. Skrátiť premlčacie doby pri násilných trestných činoch bolo chybou a teraz je iba otázkou, či išlo o úmysel alebo sa to stalo nejako nevdojak. Ja som si pôvodne myslela, že išlo o obyčajné šlendriánstvo, lebo podľa mňa bolo veľmi jednoduché jedným ustanovením odvodiť premlčacie doby od trestných sadzieb bez toho, aby sa rozlišovali jednotlivé skupiny trestných činov. Ale z omylu ste ma vyviedli veľmi ľahko, a to tým, že ste tvrdili, že je to tak, ako to malo byť, čiže išlo o úmysel. A keď sa parlamentom a spoločnosťou prehnala vlna odporu proti skráteniu premlčacích dôb v prípade znásilnenia, dokonca jeden poslanec, a pokiaľ sa dobre pamätám, išlo o spravodajcu, ešte pred hlasovaním povedal, že pokiaľ ide o správnu vec, tak politici musia robiť aj také veci, ktoré sú v rozpore s verejnou mienkou. A keby som nevedela, kto to hovorí, povedala by som, že ide o zodpovedného politika, ale toto dlho nevydržalo. Takže odrazu už nezáleží na správnych veciach, ale na verejnej mienke. A ďakujem pánovi ministrovi, že to tie dôvody, ktoré viedli k predloženiu novely B, veľmi jasne pomenoval. Pomenoval to tak, že HLAS a SMER pochopili, že to škodí ich stranám, že to škodí kandidátovi na prezidenta a zároveň možno aj tieto strany majú nádej, že to niečo môže znamenať aj pred konaním na Ústavnom súde. Ďakujem. (Potlesk.)
Kollár, Boris, predseda NR SR (2022-11-29):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní. Chcem vás informovať, že vláda Slovenskej republiky doručila, preto bolo to krátke zdržanie, doručila Národnej rade návrh na skrátené legislatívne konanie o vládnom návrhu novely zákona č. 578/2004 Z. z. o poskytovateľoch zdravotnej starostlivosti, je to tlač 1329, ako aj vládny návrh zákona pod tlačou 1330, preto podávam návrh na zaradenie týchto nových bodov do programu 78. schôdze. Navrhujem, aby sme návrh vlády prerokovali 30. 11., čo je zajtra, 2022 o deviatej hodine. Hlasovať budeme o tomto o jedenástej hodine. Ak Národná rada rozhodne v rámci príslušného bloku hlasovaní o skrátenom legislatívnom konaní, navrhujem, aby sme bezprostredne pristúpili k prvému čítaniu. Je, prosím, všeobecný súhlas? (Súhlasná reakcia pléna.) Áno. Ďakujem. Konštatujem, že sme zaradili tieto nové body do programu 78. schôdze a určili sme termín ich prerokovania. Teraz budeme hlasovať, vážené pani poslankyne, páni poslanci, budeme pokračovať v prerušenom rokovaní hlasovaním o bode 9 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 321/2002 Z. z. o Ozbrojených silách Slovenskej republiky. Je to tlač 1208. Spoločným spravodajcom je člen výboru pre obranu a bezpečnosť pán poslanec Marcel Mihalik. Prosím ho, aby hlasovanie uvádzal. Nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon č. 321/2002 Z. z. o Ozbrojených silách Slovenskej republiky v znení neskorších predpisov a ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov , tlač 1208.)
Ľupták, Pavel, poslanec NR SR (2023-11-15):
Vážené kolegyne, kolegovia poslanci, pani Petrík sa dotkla témy otvárania II. piliera bývalými vládami Roberta Fica. To, čo vám teraz poviem, to je môj súkromný názor, osobný, nekonzultoval som ho s niekým z vládnej koalície. Stručne. V roku 2008 po kríze som ako občan utrpel značnú stratu vo fondoch jednej slovenskej banky, kým som tam zveril, týmto fondom, svoje peniaze, tak som si aj pozrel predikcie v Národnej banke Slovenska, ako to bude s ekonomikou, domácou a svetovou, v budúcnosti. Ale nebolo tam žiadne varovanie, že americké dlhopisové trhy sú v bubline, že svet sa uberá, teda po ekonomickej stránke, nie dobrým smerom, a skrátka z večera na ráno po kríze 2008 padli akciové trhy a ja som prišiel o dve tretiny svojich peňazí. Odvtedy sledujem akciové trhy, dlhopisové trhy, komoditné trhy, ak nie na dennej báze, tak doslova na hodinovej báze. Sledujem technické analýzy akcií a snažím sa dostať k fundamentálnym analýzam podnikov na akciovom trhu a dospel som v súčasnosti k hlbokému presvedčeniu, že súčasné akciové trhy sú v obrovskej bubline a skôr či neskôr, a bojím sa, že už to bude v priebehu týchto štyroch rokov, dôjde k výraznému prepadu akciových trhov, a tým pádom k výraznému ohrozeniu úspor v II. dôchodkovom pilieri. A v záujme ochrany týchto úspor, pretože keď padnú akciové trhy, ľudia prídu o peniaze, tak každý bude volať: Štát, pomôž! Tak je potrebné otvoriť II. pilier... (Prerušenie vystúpenia časomerom.)
Číž, Miroslav, podpredseda NR SR (2015-12-01):
Ďakujem. Faktickú poznámku neregistrujem. Slovo odovzdávam pánovi poslancovi Lipšicovi.
Gaborčáková, Soňa, poslankyňa NR SR (2019-09-12):
Dobrý deň, kolegovia, kolegyne, pán minister, ja len krátko. V podstate len zopakujem to, čo som hovorila na výbore. Ja vítam teda iniciatívu, aby sa posilnila právna istota a spolupráca medzi jednotlivými rezortmi v rámci Slovenskej republiky, aby každé dieťa ohrozené násilím dostalo adekvátnu pomoc. Na druhej strane naozaj teraz v podstate je taká situácia, že v pléne máme návrh zákona, ktorý odďaľuje akreditované vzdelávanie sociálnym pracovníkom sociálnoprávnej ochrany, pretože nedokážu ich prevzdelávať do dátumu, do ktorého mali byť vyvzdelávaní práve sociálni pracovníci, ktorí pracujú v krízovom režime, a teda pracujú na veľmi ťažkých oddeleniach, a to je práve sociálnoprávna ochrana alebo teda posudková činnosť, kde práve tieto odbory vykazujú dosť vysokú chybovosť. A teda ľudia sa často odvolávajú alebo vidíme v rámci sociálnoprávnej ochrany, že vzniká nám množstvo prípadov, o ktorých sa potom sporí koalícia a opozícia. Čiže na jednej strane áno, beriem, že posilňujeme právnu istotu, na druhej strane, ak budeme odďaľovať vzdelávanie sociálnych pracovníkov, ktorí priamo robia výkon v prospech pomoci dieťaťa, tak naozaj môžme očakávať, že bude tá chybovosť aj naďalej, napríklad lekárska posudková činnosť má výnimku do roku 2021 a akreditované vzdelávanie do roku 2022. Takže na jednej strane naozaj medzirezortná spolupráca sa posilňuje týmto návrhom zákona, chcem povedať, že ja ho podporím, na druhej strane musíme si dávať pozor na to, ako posúvame kvalifikáciu zamestnancov, ktorí majú veľký vplyv na rozhodovanie konkrétneho prípadu, či už teda pomoci pred násilím, alebo teda ako sa bude uberať dieťa odkázané a aké kompenzácie vzhľadom k tomu mu budú od štátu priznané. Je potrebné tieto veci koordinovať, nemôžme pozerať len na iné rezorty, musíme pozerať aj do vnútra. A teda preto ja nie som veľmi šťastná z toho, že teda to akreditované vzdelávanie sme nejako nezvládli pre tých pracovníkov, pretože ja si osobne myslím, že sociálnoprávna ochrana patrí, teda táto oblasť v rámci rezortu práce patrí medzi najťažšie a je tam aj častá fluktuácia zamestnancov práve preto, že sa boja rozhodovať o konkrétnych prípadoch, aby to nebolo medializované, aby ich rodič nenapadol a tak ďalej, a preto je veľmi dôležité teda mať akreditované vzdelávanie v rámci sociálnoprávnej ochrany, ako som aj spomínala, vlastne lekárskej posudkovej činnosti na jednotlivých úradoch práce. Ďakujem za pozornosť.
Hraško, Igor, poslanec NR SR (2013-10-28):
Ďakujem pekne, pán predseda. Chcel by som sa poďakovať kolegovi Mikloškovi za také zhrnutie v problematike. Doplnil v podstate aj môjho kolegu Kadúca, ktorý vystúpil v rozprave pred ním. Problematika zahraničných Slovákov je naozaj zložitá a vyplýva už zo svojej podstaty aj z histórie. A bola to teda snaha v niekoľkých obdobiach riešiť krajanskú problematiku, ale by som povedal, že tak, ako si aj ty hovoril, nevyriešila sa podstata problému aj napriek tomu teda, že bolo avizované alebo sľubované upokojenie situácie a, naopak, došlo práve k opačnému efektu. Tá situácia nieže nie je ukľudnená, ale je dokonca ešte viacej vyhrotená ako za minulých období, minulých predsedov Úradu pre Slovákov žijúcich v zahraničí. A tak ako si hovoril, že bol tu kedysi poradný orgán, ktorým bola taká rada alebo teda výbor, ktorý pomáhal. Ale on nepomáhal nášmu poslaneckému výboru, ale bol zriadený ako poradný orgán Úradu pre Slovákov žijúcich v zahraničí, ktorý zanikol, čo je škoda. To som počul teda názory od našich krajanov. Čiže nie je to názor nejakých politikov tuná zo Slovenska. Takže bude dôležité zriadiť tento poradný orgán zrejme nanovo. Ako ja vždy hovorím, treba vyriešiť príčinu a neriešiť dôsledok tohto stavu. Dôsledkom je už teda raz tá nespokojnosť, ale o príčine sa budem vyjadrovať tak isto v rozprave, do ktorej sa ešte ústne prihlásim. Takže tejto problematike sa tiež trochu povenujem, pretože so Slovákmi žijúcimi v zahraničí prichádzam veľmi často do kontaktu a dokonca aj v rámci ich propagácie, propagácie ich činnosti, samozrejme len hlavne z oblasti tradičnej ľudovej kultúry. Ďakujem.
Laššáková, Jana, podpredsedníčka NR SR (2015-05-26):
S reakciou pán podpredseda Figeľ. Nech sa páči, máte slovo.
Kollár, Boris, predseda NR SR (2022-09-28):
Ďakujem. Pani poslankyňa Šebová.
Osuský, Peter, poslanec NR SR (2018-09-20):
Pán poslanec, ten problém, o ktorom hovoríte, že pedagogická rada je intímne prostredie. Pochopiteľne, že ak ide o takúto tému, o ktorej hovorí vo svojom návrhu pán poslanec Žarnay, tak, samozrejme, tí zástupcovia rady žiakov by tam netrčali od nevidíš do nevidíš. Prišli by k danému bodu. A ešte jedno upozornenie. Slovo „vyjadruje“ znamená „vyjadruje“. Neznamená ruší, zakazuje, vetuje, znemožňuje. Inými slovami, to, čo navrhuje pán poslanec, neznamená, že tam vtrhne, ako si predstavujete, nejaká horda študentov, bude tam trčať, počúvať a potom to zarazí pedagogickej rade. Znamená to len, že povie svoj názor. Všade tam, kde zákonodarca dáva slovo, sloveso „vyjadruje“, zároveň tým naznačuje, že nerozhoduje, nemá posledné slovo. Takže v tomto zmysle nemyslím si, že vaša výtka na adresu tohto bodu napríklad je, by som povedal, dôvodná. A všeobecne, viete, keby sme uvažovali o každej veci i zákonnej tak, že existujú momenty, priestory, ľudia, zhody, okolnosti, kde to takto ľahko nepôjde, by sme strašne veľa vecí museli zrušiť. To znamená, že ten zákon je plošný. Ten nehovorí o vylúčených komunitách, ten nehovorí o nejakej malej oblasti niekde alebo aj väčšej. Hovorí proste o princípe. A predpokladám, že do rady školy by boli zvolení asi takí žiaci svojimi spolužiakmi, ktorí by hádam nemali podkračovať tie najnižšie možné personálne kritériá. Takže nemyslím si, že je to tak kritizovateľné z pozícií, z akých ste to kritizovali.
M. Číž, podpredseda NR SR: (2006-12-14):
(Akt tajného hlasovania.)
P. Paška, predseda NR SR: (2007-10-25):
(Hlasovanie.) 81 prítomných, 5 za, 51 proti, 22 sa zdržalo, 3 nehlasovali. Tento návrh sme neprijali.
Sárközy, Irén, poslankyňa NR SR (2016-05-18):
Ďakujem pekne za slovo. Ja by som chcela, nakoľko pani poslankyňa párkrát zopakovala, že sa tu jedná o duplicitu, tak chcem len upresniť rozsah výkonov pracovnej zdravotnej služby a rozsah výkonov preventívnych prehliadok, ktoré sú hradené z verejného zdravotného poistenia. Nie je to duplicita, v niektorých prípadoch sú to výkony rovnaké, ale nie sú to úplne rovnaké výkony a nie je to duplicita v tých výkonoch. Takže toto by som chcela upresniť pri tých argumentoch, nie je to to isté, nie je to duplicita. Ďakujem.
Šeliga, Juraj, podpredseda NR SR (2020-10-13):
To je aký čas, pani poslankyňa?
Blanár, Juraj, podpredseda NR SR (2023-02-07):
Teraz vystúpi v rozprave posledný prihlásený písomne, pán poslanec Marek Kotleba. Po jeho vystúpení budete mať možnosť, panie poslankyne, páni poslanci, prihlásiť sa ústne do rozpravy. Nech sa páči, pán poslanec Kotleba.
Laurenčík, Milan, podpredseda NR SR (2021-05-27):
Reagovať na faktické poznámky bude pán poslanec Marián Viskupič. Nech sa páči.
Ledecký, Vladimír, poslanec NR SR (2021-12-02):
Vážený pán predsedajúci, vážený pán minister, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 829 z 1. decembra 2021 pridelil návrh vlády na skrátené legislatívne konanie o vládnom návrhu zákona, ktorým sa mení zákon č. 215/2021 Z. z. o podpore v čase skrátenej práce a o zmene a doplnení niektorých zákonov a ktorým sa mení zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, tlač 804, Výboru Národnej rady pre sociálne veci v termíne na prerokovanie do začiatku rokovania o tomto návrhu na schôdzi Národnej rady s tým, že o výsledku prerokovania uvedeného návrh vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 58. schôdzi s uznesením č. 155 z 2. decembra 2021 a odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 51. schôdzi Národnej rady Slovenskej republiky. Pán predsedajúci, skončil som. Prosím vás, otvorte rozpravu.
Laššáková, Jana, podpredsedníčka NR SR (2014-11-09):
Pán poslanec Šuca.
Hrnčiar, Andrej, podpredseda NR SR (2019-05-21):
Jedna faktická poznámka, pán poslanec Gröhling.
Valášek, Tomáš, poslanec NR SR (2023-12-19):
Vďaka, pán predsedajúci. Kolega Dubéci Martin, položil si rétorickú otázku, že čo komu urobil štatistický úrad, že si vyslúžil ten smutný osud, ktorý mu bol nadelený týmto návrhom zákona. Nuž skúsim v duchu tvojej kolegyne naľavo trošku špekulovať, keďže vysvetlenia nemáme. A tá špekulácia znie asi takto, že keď predstavíte návrh rozpočtu, ktorý škrtá deficit len o tých 0,5 % a vy viete, že tam malo byť reálne minimálne 0,75, keď vám už ratingové agentúry raz znížili rating a viete, že vám to hrozí znovu, a keď viete, že ak to nejak nezastavíte, celý tento kolotoč, tak vám stúpnu úroky, a tým pádom aj platby, ktoré míňame na splátku dlhu o nejakú miliardu za najbližších pár rokov, no tak hľadáte cestu von. Lebo toto je už dosť akože problém. Hanba, ale aj politický problém, ak teda hľadáte nejakú cestu k znovuzvoleniu. No ale len keď hľadáte tú cestu von, narazíte na ďalšiu sadu problémov. Váš predseda, predseda strany vám nedovolí škrtnúť nezmyselné rozhadzovacie balíčky, váš koaličný partner vám nedovolí zastaviť ten nezmyselný 100 miliónov, ďalšie nové ministerstvo. No a tak sa vám tie možnosti, že s tým dosť dramaticky scvrknú. A povedzme si otvorene, jedna z tých možností je, aj keď teda sa to v civilizovanej krajine pripúšťa ťažko, že začnete fušovať, manipulovať, podvádzať tak trošku aj s číslami, veď neboli by ste prví, iné krajiny, Grécko menovite, to už pred vami vyskúšali. A treba tu trošku aj sarkasticky oceniť, že minimálne v tejto jednej veci vláda naozaj myslí dopredu a koná konzekventne. Pripravuje si nejakú únikovú cestičku možno už pár mesiacov, možno aj pár rokov dopredu. Má plán. Kiež by sme boli videli podobný plán, podobne systematický prístup, podobnú tendenciu myslieť dopredu aj pri riešení či je to problémov športu, či problémov cestovného ruchu, lebo v tomto návrhu zákona žiadne také myslenie dopredu, ako konzekventné konanie nenachádzame.
Kuffa, Štefan, poslanec NR SR (2020-04-29):
Pán predseda, ja vám ďakujem za tú minútu. Tomáš to tak nemyslel a ste boli taký veľkorysý. Ťažko je to povedať za tých desať minút a to nebudem reagovať na mnohých kolegov a na pána Pročka, jeho ňuňuňu, myslím si, že neni ani potrebné, tu robí len Gašparka a tak sa tuto pretŕča. Ale, pán Baránik, ste sa prihlásili k tomu, že ste neveriaci, a spomenuli ste slovo farizej. Vy tomuto významu rozumiete, tomuto slovu farizej? No príďte potom ku mne, ja vám to vysvetlím. A viete, ste nás tu, nás tu označujete, že fašistická strana a podobne. Vaša ministerka kultúry, pani Milanová, tuná sedí, napísala blog plný nenávisti voči Rómom a to vám nevadí, že vy ste v tejto koalícii s takouto vládou? No vystúpte z tohto zoskupenia, vystúpte z tohto zoskupenia, keď s takou nenávisťou vystupujete! A k tým, k tým farizejom. Viete, farizej, to bola aristokratická skupina židovstva. Existoval kedysi List svätého Pavla, ktorý bol napísaný, že je to List svätého Pavla Židom. Dnes je tento list formulovaný ako List Hebrejom. A viete prečo? Lebo podľa výskumov a posledných týchto šetrení pravdepodobne autorom tohto listu Židom, Hebrejom nie je autorom svätý Pavol Apoštol, ale s veľkou pravdepodobnosťou bol to jeden z farizejov, ktorí boli naozaj veľmi vzdelaní a učení. My to vnímame ako synonymum slova, slova zla a nejakej zlomyseľnosti. Vôbec to tak nebolo. Nikodém, Jozef z Arimatie boli členovia synedria a patrili práve k farizejom, bola to elita židovstva. Nerozprávajte takto dehonestujúco o Židoch. To, jednoducho to tu nepatrí na pôdu Národnej... (Prerušenie vystúpenia časomerom.)
D. Jarjabek, poslanec: (2006-12-07):
Hovoríte o disidentoch. Hlboko si vážim prácu disidentov, pána Zeljenku a tak ďalej a tak ďalej. Ale nie náhodou vy ste podpísali antichartu? Lebo taký článok vyšiel v Rudom práve v tom období. Ja vám ho donesiem. Ja som si tieto veci naštudovával. A skutočne a keby ste ju aj podpísali, keď ste ju nepodpísali, mali by ste na to isté zdôvodnenia, veď predsa antichartu podpísal aj Jan Werich, ak si dobre spomínam, a mnohí ďalší, nebudem hovoriť, dobre ich poznáme. Ale veď to sa nedá jednoducho tu robiť čierne, biele. Veď to je dehonestácia potom toho všetkého, čo ste múdro povedali. Ďakujem za pozornosť. (Potlesk.)
Jurinová, Erika, podpredsedníčka NR SR (2012-12-06):
Ďakujem, pán poslanec. Na vaše vystúpenie registrujem osem faktických poznámok. Uzatváram možnosť prihlásiť sa. Nech sa páči, pán poslanec Blaha.
Paška, Pavol, predseda NR SR (2012-05-15):
Pán poslanec Baška.
Richter, Ján, poslanec NR SR (2023-02-07):
Ďakujem pekne za slovo. Priznám sa, že veľmi ma svrbí jazyk, veľmi rád by som reagoval aj na viacerých mojich predrečníkov, ale, samozrejme, budem reagovať na kolegu poslanca Tomáša. Možno doplniť niektoré veci. My sme totiž po roku uplatnenia tohto riešenia urobili veľký prieskum. Prieskum cez zriaďovateľov škôl a tie pozitívne výsledky, ktoré sa prejavili, a to nielen z hľadiska slovného hodnotenia. Ale po prvé, 25 %, jedna štvrtina viacej detí chodila na obedy. Po druhé, nezvýšil sa odpad. To, čo sa predtým kričalo, že kde sa ten odpad bude alebo nebude dávať. Už len tieto dve kritériá boli svedectvom toho, že to rozhodnutie bolo dobré, správne a naopak veľmi nesprávne bolo ho, bolo ho rušiť. Za ďalšie, hovorí sa tu o nejakých predvolebných, by som povedal, ambíciách alebo politikárčeniu. My sme to prijali 2018. V strede volebného obdobia. Opakujem, v strede. To znamená, že v tom prípade žiadnom sa nedalo hovoriť o nejakom predvolebnom ťahu, ale naopak. Do volieb sme mali záujem si viaceré veci vyskúšať a áno, bolo v úmysle potom, ak by sme boli bývali obhájili svoj post po voľbách, sa vrátiť k tomu aj na, na stredné školy. No otázka ostáva, že aké ste vy mali k dispozí... alebo aké máte dispozície veľké, obrovské miliardy. My sme ich nemali. Otázka je, ako s nimi narábate. No ale možno práve preto, ako s nimi narábate, dnes už pán Igor Matovič nie je premiér ani minister, ale je kolega, kolega poslanec. A my sme pred predčasnými voľbami. No a SME RODINA sa ide prezentovať pozitívnym rozhodnutím, čo akceptujem, ale stále mi chýba, absentuje povedať, prečo to nešťastné rozhodnutie ohľadom zrušenia obedov zadarmo prijala.
Hort, Milan, podpredseda NR SR (2010-11-30):
Pán navrhovateľ, musíte prečítať pozmeňujúci návrh aj s odôvodnením.
M. Hort, podpredseda NR SR: (2009-10-22):
Teraz vyhlasujem 5-minútovú prestávku a žiadam všetkých, ktorí sa chcú zúčastniť na hlasovaní, aby sa dostavili do rokovacej sály. O 11.06 hodine budeme hlasovať. (Prestávka.) (Po prestávke.)
Krajniak, Milan, minister práce, sociálnych vecí a rodiny SR (2022-11-10):
Vážený pán podpredseda, vážená pani poslankyňa, vzhľadom na to, že zastupujem pána ministra školstva Horeckého, chcel by som vás najskôr informovať, že okamžite po nástupe do funkcie pán minister Horecký rokoval so všetkými zúčastnenými aktérmi, tých, ktorých sa pýtate, čo sa týka vysokých škôl, a odvtedy sa, chvalabohu, situácia výrazne pohla k lepšiemu. A teraz by som vás informoval konkrétne vlastne, že čo sa všetko udialo. Celková suma viazania pre verejné vysoké školy od roku 2020 pôvodne bola 72 478 462 eur, ale k poslednému plánovanému viazaniu rozpočtu verejných vysokých škôl pre rok 2023 vo výške 27 mil. eur nedošlo. To znamená, táto suma sa odblokovala. Zároveň sa rozpočet verejných vysokých škôl na rok 2023 z dôvodu valorizácie platov zamestnancov verejných vysokých škôl navyšuje o sumu 75 mil. eur. Je to vyše, zaokrúhľujem tú sumu. Súčasne v roku 2020 a v roku 2021 bolo verejným vysokým školám poskytnutá kompenzácia výpadkov príjmov z dôvodu pandémie covid-19 vo výške 19 mil. 780-tisíc eur, zaokrúhľujem znovu a 24 mil. 250-tisíc eur. Do konca roka 2022 bola verejným vysokým školám poskytnutá aj finančná kompenzácia z dôvodu nárastu cien energií vo výške približne 17 mil. eur. Ďalších navyše. V rámci návrhu rozpočtu pre rok 2023 je v rezerve na kompenzačné opatrenia súvisiace s rastom cien energií vyčlenená suma 3,5 mld. eur a z toho konkrétne je pre verejnú správu alebo verejný sektor určená suma 700 mil. eur, kde sa počíta znovu aj pre budúci rok aj s kompenzáciami, s finančnými prostriedkami, čo sa týka nárastu cien energie, teda nielen pre vysoké školy, na ktoré sa pýtate, ale, samozrejme, aj pre ďalšie školy. Aj napríklad čo sa týka môjho rezortu pre zariadenia sociálnych služieb. Okrem rokovaní so zástupcami Slovenskej rektorskej konferencie, a to aj za účasti predsedu vlády, prebehli rokovania s reprezentáciami zastupujúcimi vysoké školy, ako sú Rada vysokých škôl či Študentská rada vysokých škôl. Minulý týždeň pán minister Horecký taktiež inicioval rokovanie na východnom Slovensku so zástupcami Univerzity veterinárskeho lekárstva a farmácie v Košiciach, Prešovskej univerzity, Technickej univerzity v Košiciach a Univerzity Pavla Jozefa Šafárika v Košiciach, kde bolo potvrdené, že na základe týchto konkrétnych krokov, ktoré sa udiali, neplánujú prerušiť prezenčnú výučbu po 17. 11. Rovnaké vyjadrenie vyjadrila alebo vyjadrila verejne aj Univerzita Komenského v Bratislave. Čiže na základe tých podniknutých krokov, ktoré som vám odprezentoval, a rokovaní berieme tú situáciu tak, že pánovi ministrovi Horeckému sa v rokovaniach so zástupcami sektora vysokého školstva, všetkými, s ktorými sa mohol stretnúť, dosiahla dohoda taká, že vlastne sa dofinancovali a nielen pre tento rok, ale prezentoval pán minister aj na budúci rok, že aké zdroje máme pripravené na pomoc vysokým školám a na základe toho by mala výučba pokračovať aj po 17. novembri.
Žiga, Peter, podpredseda NR SR (2024-06-13):
S reakciou pani poslankyňa Stohlová.
Hus, Igor, poslanec NR SR (2023-03-15):
Pán predseda, kolegyne, kolegovia, spoločná správa obsahuje štyri pozmeňujúce a doplňujúce návrhy. Dajte o nich teraz, prosím, hlasovať o všetkých spoločne s odporúčaním gestorského výboru schváliť.
Blanár, Juraj, podpredseda NR SR (2022-02-02):
Vážené panie poslankyne, páni poslanci, poprosím vás, aby ste zaujali miesta. A teraz udeľujem slovo pani poslankyni Pleštinskej, aby oznámila výsledok hlasovania, nech sa páči, pani poslankyňa.
Glváč, Martin, podpredseda NR SR (2017-09-06):
Ďakujem. S faktickými poznámkami nikto. Končím možnosť prihlásiť sa. Pýtam sa, či sa do rozpravy chce prihlásiť niekto ústne. Procedurálne, ale bereme, najskôr rozprava, dobre, traja, ukončujem možnosť prihlásiť sa. Nech sa páči, pán poslanec Simon.
Ďuriš Nicholsonová, Lucia, podpredsedníčka NR SR (2018-10-22):
Registrujem, pán navrhovateľ. Teraz poprosím spoločnú spravodajkyňu z výboru pre financie a rozpočet pani poslankyňu Irén Sárközy, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči.
Fico, Robert, predseda vlády SR (2013-09-19):
Ďakujem pekne. Vážený pán... (Reakcie z pléna, zapískanie a odchod poslancov opozície z rokovacej sály.)
Blanár, Juraj, podpredseda NR SR (2022-11-15):
Pán poslanec Robert Fico s faktickou poznámkou.